Държавен вестник, бр. 53, 2018 г., стр. 39

БРОЙ  53	
Д Ъ Р Ж А В Е Н  В Е С Т Н И К 	
СТР.  39  
МИНИСТЕРСТВО
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-1
от 12 юни 2018 г.
за технически правила и нормативи за кон­
трол и приемане на електромонтажни работи
Г л а в а  п ъ р в а
ОБЩИ ПОЛОЖЕНИЯ
Раздел I
Област на приложение
Чл. 1. С наредбата се определят техни­
ческите правила и нормативи при контрола 
на изпълнението и при приемането на елек­
тромонтажни работи, които се извършват в 
електрически уредби и по електропроводи 
за напрежение до и над 1000 V, при спазване 
на изискванията към строежите съгласно 
нормативните актове, издадени на основание 
чл. 169, ал. 4 от Закона за устройство на те­
риторията (ЗУТ).
Чл. 2. (1) Наредбата се прилага при кон­
трола на електромонтажни работи, които се 
извършват:
1. в електрически уредби или части (участъ­
ци) от тях на сгради на основното застрояване 
с жилищно, обществено-обслужващо, произ­
водствено, смесено и друго предназначение, 
второстепенни, стопански и други постройки 
на допълващото застрояване, временни стро­
ежи и преместваеми обекти;
2. в електроразпределителни мрежи за об­
ществено снабдяване с електрическа енергия, 
както и за електропроизводство и електроп­
ренос в такива мрежи;
3. във фиксирани (стационарни) инсталации 
за информационно, комуникационно, сигнал­
но, контролно и друго подобно оборудване, 
които не са елемент от вътрешната електри­
ческа част на съответното оборудване;
4. по външни мълниезащитни уредби (за 
защита при преки попадения на мълнии).
(2) Наредбата се прилага при контрола на 
новоизграждани електрически уредби и елек­
тропроводи за напрежение до и над 1000 V, 
както и при техните реконструкции, основни 
ремонти и поддържане, в места с нормална 
пожарна опасност.
(3) При напрежения до 1000 V наредбата се 
прилага и при контрола в места с повишена 
пожарна опасност и/или в места с експлозив­
на опасност при допълнително спазване на 
специфичните изисквания на част втора на 
Наредба № Iз-1971 от 2009 г. за строително-
технически правила и норми за осигуряване 
на безопасност при пожар (обн., ДВ, бр. 96 
от 2009 г.; попр., бр. 17 от 2010 г.; Решение 
№ 13641 от 2010 г. на ВАС – бр. 101 от 2010 г.; 
изм. и доп., бр. 75 от 2013 г. и бр. 69 и 89 от 
2014 г.; изм., бр. 8 от 2015 г.; изм. и доп., бр. 2 
от 2016 г. и бр. 1 от 2017 г.).
Чл. 3. Наредбата не се прилага за елек­
тромонтажни работи, които се извършват:
1. в сгради или в помещения, в които се про­
извеждат или съхраняват взривни вещества;
2. в помещения със специален режим на 
атомни електростанции;
3. по контактните мрежи на електрифи­
цирания транспорт, на корабни и офшорни 
инсталации, на електростатично и медицинско 
оборудване;
4. на обекти под земята, под водата или 
във въздуха.
Чл. 4. (1) При контрола на електромон­
тажните работи се спазват общите условия и 
редът, определени в нормативните актове за 
въвеждане на строежите в експлоатация и за 
съставяне на актове и протоколи за приемане 
на завършени видове строителни и монтажни 
работи при изпълнението на строежите, на 
отделни етапи или на части от тях, в съот­
ветствие с изискванията на Наредба № 3 от 
2003 г. за съставяне на актове и протоколи 
по време на строителството (обн., ДВ, бр. 72 
от 2003 г.; изм., бр. 37 от 2004 г. и бр. 29 от 
2006 г.; изм. и доп., бр. 98 от 2012 г. и бр. 65 
от 2016 г.).
(2) При контрола на електромонтажните 
работи се спазват изискванията на Наредба 
№ 3 от 2004 г. за устройството на електри­
ческите уредби и електропроводните линии 
(обн., ДВ, бр. 90 и 91 от 2004 г.; изм. и доп. 
бр. 108 от 2007 г. и бр. 92 от 2013 г.; изм. 
бр. 42 от 2015 г.) и на Наредба № 1 от 2010 г. 
за проектиране, изграждане и поддържане на 
електрически уредби за ниско напрежение в 
сгради (обн., ДВ, бр. 46 от 2010 г.; изм. и доп., 
бр. 95 от 2016 г.).
(3) В инвестиционните проекти се включ­
ват показатели за контрол, определени в 
тази наредба, а при необходимост – и други 
показатели за контрол в зависимост от спе­
цифичните характеристики на обектите и 
тяхното електрообзавеждане.
Чл. 5. (1) Необходимите за контрола провер­
ки (прегледи, измервания и/или изпитвания), 
се извършват от квалифициран персонал на 
строителя (изпълнителя на електромон­
тажните работи) и/или от специализирани 
лаборатории.
(2) Използваната при контрола на изпъл­
нението и при приемането на електромон­
тажни работи тестова апаратура (средства за 
измерване и изпитвателна апаратура) трябва 
да съответства на общите изисквания по тази 
наредба и на специфичните изисквания на при­
ложимите европейски стандарти от серията EN 
61557 „Електробезопасност в разпределителни 
мрежи за ниско променливо напрежение до 
1000 V или постоянно напрежение до 1500 V.